ཀུན་གཟིགས་ལྔ་པ་ཆེན་པོས་མཛད་པའི་རྗེ་རིན་པོ་ཆེའི་བསྟོད་པ་དཔྱིད་ཀྱི་རྒྱལ་མོའི་གླུ་དབྱངས་ཀྱི་དོན་འགྲེལ་དབྱར་སྐྱེས་སྒྲ་བརྒྱ་ཞེས་བྱ་བ་བཞུགས་སོ།།

༄༅༅།།རྡོ་རྗེ་འཆང་དབང་ཐ་མལ་ཚུལ་བཟུང་སྟེ།།མཁས་གྲུབ་ཀུན་གྱི་མཛད་པའི་ཁུར་བསྣམས་ནས།།ཐུབ་བསྟན་སྲོག་འཛིན་རྒྱལ་བ་གཉིས་པ་ལ།།གུས་པས་བཏུད་ནས་དེ་ཚུལ་མདོ་ཙམ་གླེང་།།དེའང
བྲུགྲུབ་པའི་མཐའ་རྒྱ་མཚོའི་ཕ་རོལ་ཏུ་སོན་པ་ཀུན་གཟིགས་ལྔ་པ་ཆེན་པོས་མཛད་པ་ཁམས་གསུམ་ཆོས་ཀྱི་རྒྱལ་པོ་ཙོང་ཁབ་ཆེན་པོའི་བསྟོད་ཚིག་འདི་ཉིད་ཀྱི་དོན་ལ་གཉིས།དད་པ་བསྐྱེད་དེ་བསྟོད་པ་དང་།འདུན་པ་བསྐྱེད་དེ་སྨོན
པའོ།།དང་པོ་ལ་མངོན་པར་བྱང་ཆུབ་པའི་ཚུལ།དེ་ནས་གཞན་དོན་དུ་སྤྲུལ་པའི་བཀོད་པ་བསྟན་ཚུལ།སྤྲུལ་ནས་བསྟན་པའི་བྱ་བ་མཛད་པའི་ཚུལ་ལོ།།དང་པོ་ནི།མི་འགྱུར་མཆོག་ཏུ་ཡངས་པའི་བདེ་བ་ཆེ།།བླ་མེད་ཡེ་ཤེས
བདུད་རྩིའི་སྙིང་པོ་ཅན།།སྐུ་གསུམ་གསང་བ་རྒྱན་གྱི་འཁོར་ལོའི་མཛོད།།སྟོབས་བཅུའི་དཔལ་མངའ་རྒྱལ་བ་གཉིས་པར་འདུད།།ཅེས་པ་སྟེ།ཀུན་རྟོག་གཡོ་བའི་རླུང་དང་བྲལ་བས་ན་མ་དུའང་མི་འགྱུར་ཞིང་།འགྲོ་བའི་
དོན་དུ་དག་པའི་རྟེན་དང་བརྟེན་པ་མཐའ་དག་པར་འཆར་བས་མཆོག་ཏུ་ཡངས་པའམ།ཐབས་ཀྱི་རྣམ་པ་རྒྱ་ཆེ་བ་འབྲས་བུའི་ཐེག་པའི་ཐུན་མོང་མ་ཡིན་པ་ལྷན་སྐྱེས་ཀྱི་བདེ་བ་ཆེན་པོ་དང་།རྒྱལ་བའི་གསུང་རབ་ཐམས་ཅད་
ཀྱི་སྙིང་པོའི་དོན་བླ་ན་མེད་པའི་ཡེ་ཤེས་སྲིད་པའི་སྡུག་བསྔལ་གྱི་འཆིང་བ་འཕྲོག་པའི་སྨན་གཅིག་པུ་ཤེས་རབ་ཀྱི་ཕ་རོལ་ཏུ་ཕྱིན་པའི་ཡང་དག་པའི་ལྟ་བ།འཆི་མེད་ཐར་པའི་གོ་འཕང་སྦྱིན་པའི་བདུད་རྩིའི་སྙིང་པོ་ཅན་

ཟུང་འཇུག་ངོ་བོ་ཉིད་ཀྱི་སྐུའམ།ལམ་འབྲས་སོགས་ལས་འབྱུང་བ་ལྟར།སྐུ་གསུང་ཐུགས་ཀྱི་ཡོན་ཏན་གཞན་གྱི་བློ་ལས་འདས་པས་ན་གསང་བ་དང་།འཇིག་རྟེན་མཐའ་དག་གི
དོན་དུ་འགྱུར་པས་ན་རྒྱན།གཅིག་ནས་གཅིག་ཏུ་བརྒྱུད་དེ་འཁོར་བ་མ་སྟོངས་པར་དུ་འཇུག་པས་འཁོར་ལོ་སྟེ།ཡུལ་དང་དུས་ཉི་ཚེ་བ་ཙམ་མ་ཡིན་པར།དོན་གཉིས་ཕུན་སུམ་ཚོགས་པའི་རྣམ་པ་ཐམས་ཅད་ཀྱི་མཛོད་དུ
གྱུར་ཅིང་།གནས་དང་གནས་མིན་མཁྱེན་པ་སོགས་སྟོབས་བཅུའི་སྒོ་ནས་འགྲོ་བ་རྣམས་སྲིད་པའི་མཚོ་ལས་སྒྲོལ་བའི་ཐབས་ཚུལ་ཡོངས་སུ་རྫོགས་པའི་དཔལ་ལ་མངའ་འབྱོར་པ།རྒྱལ་བའི་བསྟན་པ་འདི་ལ་རྒྱལ་བ་
གཉིས་པར་གྲགས་པ་དོན་དུ་གནས་པའི་རྗེ་ཐ་མ་ལ་སྒོ་གསུམ་གུས་པས་འདུད་པར་མཛད་པའོ།།འདིས་ནི་རྒྱུའི་ཐེག་པའི་ཤེས་རབ་དང་།འབྲས་བུའི་ཐེག་པའི་ཐབས་དབྱེད་མི་བྱེད་པར་སྦྱོར་བའི་ཚུལ་བསྟན་ལ།རྒྱལ་བ
དབང་པོའི་ཏོག་གི་སྤྱན་སླར་ཡང་དག་པའི་ལྟ་བའི་སྙིང་པོ་ཅན་གྱི་རྡོ་རྗེ་ཐེག་པའི་ལམ་བཟང་འཛིན་ཅིང་སྤེལ་བར་གསུངས་པ་དང་ཡང་འབྲེལ་ཞིང་།བླ་མེད་སྤྱིའི་ལུགས་ཀྱི་བདེ་སྟོང་དབྱེར་མི་ཕྱེད་པ་དང་།དུས་ཀྱི་
འཁོར་ལོའི་ཐུན་མོང་མ་ཡིན་པ་རྣམ་མེད་ཀྱི་བདེ་བ་ཆེན་པོ་དང་།སྟོང་པ་སྟོང་གཟུགས་ཀྱི་སྐུ་གཉིས་དབྱེར་མེད་པའི་བདེ་སྟོང་དབྱེར་མེད་ཅེས་བཏགས་ཀྱང་།རྒྱུད་སྡེ་གཞན་དང་སྒོ་བཏུན་ན།བདེན་གཉིས་ངོ་བོ་

དབྱེར་མི་ཕྱེད་པའི་ཟུང་འཇུག་དངོ་ཀྱི་དོན་དུ་སོང་བ་དེ་ཉིད་དང་ཡང་སྦྱང་དུ་རུང་ངོ་།།གསང་གསུམ་མི་ཟད་པ་རྒྱན་གྱི་འཁོར་ལོའི་དོན་དང་ཐ་སྙད་ནི་ལམ་འབྲས་སུ་གསལ་ལ།སྟོབས་བཅུས་གཞན་དོན་ཆུབ་ཚུལ་དབྱིས་ཕྱིན་པ་བྱངས་དང་འཇུག་འགྲེལ་སོགས་སུ་
ཤེས་པར་བྱའོ།།གཉིས་པ་གཞན་དོན་དུ་སྤྲུལ་པའི་བཀོད་པ་བསྟན་ཚུལ་ལ།དག་པའི་ཞིང་གི་བཀོད་པ་རྒྱ་མཚོའི་རྡུལ།།ཡེ་ཤེས་རང་སྣང་ལས་གྲུབ་འོག་མིན་གྱི།།ངོ་མཚར་སྒྱུ་མའི་རོལ་རྩེད་ཐེམསྐས་ལས།།རྒྱལ་སྲས་དམ་པའི་རྣམ་པར་བདེ་བར་བྱོན།།ཅེས
རྒྱལ་བ་ཀུན་གྱི་སྲས་ཀྱི་བྱ་བོའི་རྣམ་པར་བསྟན་ཚུལ་དང་།རྣམ་འདྲེན་ཀུན་གྱི་མཁྱེན་པའི་ཕུང་པོ་གང་།།གཅིག་གྱུར་འཇམ་མགོ་ན་མེ་ཡི་སྲིད་པའི་གར།།བསམ་བཞིན་རྣམ་པར་རོལ་པའི་མཛད་པ་ལ།།བསྐལ་བཟང་རྒྱལ་བ་སྟོང་གིས་བསྤྱན་དུ་མེད།།
ཅེས་རྒྱརྒྱལ་སྲས་འཇམ་དཔལ་གཞོན་ནུ་དེ་ཉིད་སླར་ཡང་མིའི་སྲིད་པར་རོལ་པའི་ཡང་སྦྲུལ་གྱི་ཚུལ་བསྟན་ཏོ།།གསུམ་པ་སྤྲུལ་ནས་བསྟན་པའི་བྱ་བ་མཛད་ཚུལ་ལ་གསུམ།མདོར་བསྟན།རྒྱས་བཤད།དོན་བསྡུ་བའོ།།དང་པོ་ནི།བློ་གྲོས་ལང་ཚེ་
ད་བའི་མིག་སྟོང་ཅན།།ཁས་བཙུན་བཟང་པོའི་ས་སྲུང་ལ་ཞོན་ཏེ།།འཆང་རྩོད་རྩོམ་པའི་རྡོ་རྗེ་རྩ་བརྒྱ་པས།།རྒོལ་ངནས་འཛིན་བཅོམ་པའི་གྲགས་པ་འབར།ཞེས་འཇམ་དཔལ་ནི་ཁྲེལ་གསུངས་པ་བཞིན།རྗེའི་རྣང་ཐ་ག་ཙོ་འང་ཆོ
རྣམ་འབྱེད་ཀྱི་སྟེང་ནས་འཇོག་དགོས་པས།སྐྱེས་སྦྱང་གི་མཁྱེན་རབ་མཚུངས་ཟླ་མེད་པའི་ཚུལ་དང་།མཁས་བཙུན་བཟང་གསུམ་ལ་མ་བྲལ་ཞིང་།འཆང་རྩོད་རྩོམ་པཟུང་དུ་འཇུག་པ་དང་།བརྟན་པ་དྲི་མར་བྱེད་པའི་རྒྱུ་ངན་མཐའ་དག་བཅོམ

ཚུལ་རྐང་པ་བཞིས་རིམ་བཞིན་བསྟན་ཏོ།།གཉིས་པ་རྒྱས་བཤད་ལ།ཐོས་བསམ་སྒོམ་གསུམ་གྱི་སྒོ་ནས་ལུང་རྟོགས་ཡོན་ཏན་བརྙེས་ཚུལ།མཁས་བཙུན་བཟང་གསུམ་གྱི་སྒོ་ནས་བསྟན་འགྲོའི་དོན་མཛད་
ཚུལ་གཉིས།དང་པོ་ནི།མངལ་རྒྱའི་བྲང་འགྲོའི་མདུད་གྲོལ་དྲི་བྲལ་སྐུའི།།མ་ལ་ཡར་སྐྱེས་ལྕུག་ཕྲན་གཞོན་ནུ་དག།ན་ཆེད་ཕྲ་ཡང་ཕན་བདེའི་དྲི་བསུང་ནི།།ནམ་ཡང་ཟད་མི་ཤེས་པའི་གཏེར་ཆེན་པོ།།སྲིད་འབྱོར་གློག་གི་བུ་མོའི་གར་
མཁན་མ།།སྡུག་བསྔལ་མུན་པར་མལ་འཆའི་མཚང་རིག་སྟེ།།འཁོར་བ་མཚན་མོའི་མཐའ་ལས་ངེས་འབྱུང་བའི།།ཚངས་སྤྱོད་དཔལ་གྱི་སྐྱ་རེངས་དང་པོ་ཤར།།ཞེས་ཤོ་ལོ་ཀ་གཉིས་ཀྱིས་རིགས་ཕུན་སུམ་ཚོགས་པར་བལྟམས་ཚུལ་དང་།།
བསྟསྟན་པའི་སྒོར་ཞུགས་ཚུལ་བསྟན།གཞོན་ནུའི་ལུས་ཅན་རྒན་པོའི་བློ་འཆང་བའི།།རྒྱལ་བསྟན་གྱེན་དུ་འདེགས་པའི་སྙིང་སྟོབས་ཀྱིས།།ཐོས་བསམ་སྒོམ་པའི་ས་ཆེན་དབུས་གཙང་གི།ལྗོངས་སུ་བདེ་བར་གཤེགས་པ་འདི་རྨད་བྱུང་།།
་མང་ཐོ་ས་དགྱེས་དགུར་སྐྱོད་ལ་ཆེས་སྲེད་པས།།ཤེས་བྱའི་ལུས་ཕྲ་ར་སྤྱད་དེ་བཅལ་ཟིན་པ།།སླར་ཡང་ཐོས་བརྩོན་མི་ཕྱེད་མཛད་གཅུགས་ཀྱིས།།འཁྱུད་པའི་སྐལ་བཟང་འདི་ཀོས་དམ་དུ་བཅིངས།།ཞེས་ཚིགས་བཅད་གཉིས་ཀྱིས་བསྟན་པའི
འབྱུང་གནས་དབུས་འགྱུར་འཆང་དུ་བྱོན་ཚུལ་དང་།རྗེས་འཇུག་རྣམས་ལ་ཕན་པའི་ཕྱིར་གཞི་ནས་ཐོས་པ་བརྩམས་ཚུལ་བསྟན་ཏེ་གོ་སླའོ།།ཐོས་པ་མཛད་ཚུལ་དངོས་ནི།ནང་དོན་རིག་པའི་འོ་མཚོ་རབ་འཁྱིལ་བར།།རྣམ་འབྱེད་ཤེས་

རབ་ལག་ལྡན་ཉེར་ཞུགས་པས།།ཐ་སྙད་རིག་པའི་མེ་ཏོག་ཚོགས་ཀྱི་རྩེར།།བློ་གྲོས་སོར་མོས་རེག་མིན་གང་དུ་མཆིས།།ཞེས་ཀ་རཱི་ཀ་ལྔ་བཅུ་པ་ནས།དཔལ་ལྡན་འདུས་པའི་བར་གྱི་ནང་རིག་པ་མདོ་རྒྱུད་མཐའ་དག་ལ་རིས་སུ་མ་ཆད་པར་སྦྱངས་པས།
མཁྱེན་རབ་ཀྱི་ཀློང་རྡོལ་བ་ན།སྒྲ་སྙན་སྡེབ་སྦྱོར་སྨན་ལ་སོགས་པ་ཐ་སྙད་པའི་རིག་གནས་རྣམས་མཁྱེན་པའི་ཆ་ཤས་རེ་རེས་ཀྱང་ཞར་བྱུང་ཙམ་ལ་བདེ་བླག་ཏུ་རྟོགས་པའི་ཚུལ་བསྟན་ཏོ།།བསམ་པས་སྒྲོ་འདོགས་བཅད་དེ་ཟླ་མེད་པའི་མཁས་པའི་
གོ་འཕང་ཐོབ་པ་ན།སྡེ་སྣོང་འཛིན་པའི་འཁོར་དུ་མ་དང་གྲགས་པ་ཤིན་ཏུ་རྒྱས་པར་གྱུར་ཀྱང་།འདོད་ཡོན་བདུད་ཀྱི་གཡབ་མོར་གཟིགས་ཏེ།དེའི་རྗེས་སུ་མི་གཡེང་བར་བསྟན་པ་འབའ་ཞིག་གི་དོན་དུ་གཞོལ་བའི་ཚུལ་ནི།འཇམ་མགོན་
མཁྱེན་པར་ཆགས་པའི་རྣམ་དཔྱོད་ཀྱིས།།གཞུང་ལུགས་རྒྱ་མཚོ་རྟོགས་ལ་མཚར་དུ་ཅི།།ཁམས་གསུམ་ལས་རྒྱལ་ལུས་མེད་མདའ་ལྔ་ཡིས།།ཆེས་སམ་བླ་གོས་འབུགས་པར་ནུས་མིན་མཚར།།ཞེས་པས་བསྟན་ནམ་སྙམ།དེ་ལྟར་ཆོས་བརྒྱད
ཀྱི་དྲི་མ་མེད་པར་སྐལ་བ་དང་ལྡན་པ་རྣམས་ལ་གཞུང་ཆེན་པོའི་བཤད་པ་མཛད་ཚུལ་ལ་གཉིས་ལས།མདོ་ཕྱོགས་ཀྱི་བཤད་པ་མཛད་ཚུལ་ནི།སྡེ་སྣོད་ཀུན་སྦྱངས་ཡང་དག་གྲུབ་པའི་འབྲས།།དཀའ་ཆེན་དུ་མར་འབྱམས་ཀླས་བཤད་པས།
ཅི།རིང་མོ་ཉིད་ནས་ཇི་ལྟ་ཇི་སྙེད་ཀྱི།།ཆོས་ཀུན་ཐུགས་སུ་ཆུད་ཟིན་མ་ཡིན་ནམ།།ཞེས་དང་།སྔགས་ཕྱོགས་ཀྱི་བཤད་པ་མཛད་ཚུལ།བདེ་སྟོང་རང་བཞིན་རྒྱས་པའི་དབང་པོའི་གཞུ།ཟུང་འཇུག་གུར་ཁྱིམ་རྣམ་པར་བཀྲ་བ་ནས།

གསང་ཆེན་ཆོས་ཀྱི་རྒྱུད་མང་བསྒྲགས་པའི་ཚེ།།ས་ར་ཧ་དེ་མཁའ་སྤྱོད་གནས་སུ་གྲོས།།ཞེས་གསུངས་སོ།།ཤེས་བྱ་རིག་པའི་གནས་ལྔ་པོ་མཐའ་དག་ལ་ཐོས་བསམ་ཇི་ལྟར་མཛད་པ་ཐམས་ཅད་ཀྱང་ཁ་ཕྱིར
བལྟས་སུ་མ་སོང་བར་རྒྱུད་སྟེང་དུ་སྦྱར་བས།གཞུང་ལུགས་མཐའ་དག་རྣམ་གྲོལ་སྒྲུབ་པའི་གདམས་ངག་ཏུ་ཤར་བའི་ཚུལ་ནི།ཁེངས་ལྡན་གནས་ལྔ་རིག་པའི་ལུས་ཕྲམ།།རྣམ་དཔྱོད་ཟུར་མིག་ལྕགས་ཀྱུས་ཉེར་བཏབ་ཚེ།།འཁྱུད་མིན་
མཛའ་བས་མགུལ་པར་དམ་བཅིངས་ཏེ།།གོས་པ་མེད་པར་མཁྱེན་པའི་ཀློང་དུ་སིམ།།ཞེས་པས་བསྟན་ཏོ།།བསྒོམས་པས་གསུང་རབ་ཀྱི་དེ་ཉིད་མངོན་དུ་གྱུར་པའི་ཚུལ་ལ།མདོ་ཕྱོགས་ཀྱི་ཟབ་གནད་མཐར་ཐུག་པ་སྟོང་པ་དང་རྟེན་
འབྱུང་གི་དེ་ཉིད་ཇི་ལྟ་བ་བཞིན་གཟིགས་པའི་ཚུལ་སྟོན་པ་ནི།རང་བཞིན་དག་པའི་ཐུགས་ཀྱི་ཤེལ་དཀར་དུ།།ཆོས་ཀུན་སྒྱུ་མར་སྣང་བའི་རྣམ་རོལ་གཟུགས།།རྒྱུ་དང་འབྲས་བུར་ངེས་པའི་གཟིགས་མོ་ལ།།དུས་གསུམ་རྒྱལ་བ་ཕལ་ཆེར་ཡེངས་སམ་སྙམ།།
ཞེས་དང་།སྔགས་ཀྱི་ཟབ་གནད་མཐར་ཕོག་པ་སྒྱོ་ལུས་ཀྱི་རྣམ་གཞག་མཁས་རློམ་གཞན་རྣམས་སྤྱི་དོན་གྱི་སྒྱུ་མ་ཙམ་ལས།སྦས་དོན་དང་མཐར་ཐུག་གི་སྒྱུ་མ་ཇི་ལྟ་བ་བཞིན་འཇོག་མ་ཤེས་པ་རྣམས།།མེ་ཏོག་སིནྣ་ཝཱ་ར་དེ་ཉི་ཟླའི་འོད་ཀྱིས་འབྱེད།
མི་ཐུབ་ཀྱང་།མཛེས་མའི་འགྲམ་ཆང་གིས་འབྱེད་པ་ལྟར།རྗེ་ཉིད་གཅིག་པུས་ཇི་ལྟ་བ་བཞིན་གཟིགས་ཤིང་ཕྱེ་བའི་ཚུལ།སྒྱུ་ལུས་སིརྦྦ་ཝཱ་རའི་འདབ་མའི་སྒོ།།མཁས་རྦ་མ་ཉི་ཟླའི་འོད་ཀྱིས་ཕྱེད་མིན་པ།།ལེགས་གསུང་རྐེད་མེད་ཁ་མི་ཟེགས་

མའི་ཆང་།།འཐོར་ཚེ་འདབ་བརྒྱ་པ་དེ་རང་དབང་ཅི།།ཞེས་གསུངས་སོ།།ཐུན་མོང་སྣང་ཚོད་དང་མཐུན་པར་ལྷག་པའི་ལྷའི་ཞལ་གཟིགས་པ་སོགས་གྲུབ་པའི་མོ་འབང་གསར་དུ་བརྙེས་ཚུལ་དང་།ངེས་དོན་ཐུན་མོང་མ་ཡིན་པ་ལྟར་ན་དེ་ལ་མི་ལྟོས་པའི་ཁྱད་
པར་གཉིས་གཉིས་སྦྱར་ཏེ་བཤད་ཚུལ་གསུམ་ལས།དང་པོ་སྣང་ཚོད་ལ་རྗེ་བཙུན་འཇམ་དབྱངས་ཀྱིས་ལྟ་བའི་དཀའ་གནད་སོགས་ཐེ་ཚོམ་གྱི་དྲ་བ་བཅད་ཀྱང་།གནས་ཚོད་ལ་འཇམ་དཔལ་ཉིད་དང་ངོ་བོ་དབྱེར་མི་ཕྱེད་པའི་ཚུལ།འཇམ་དབྱངས་བཤེས
གཉེན་རོལ་པར་ངེས་རྙེད་ནས།།ཁྱོད་བློའི་རི་དྭགས་དཀའ་གནང་སྒྲོག་གི་རྒྱར།།བཅིངས་རྣམས་ཟུར་ཕུད་ལྔ་པའི་གསུང་མཚོན་གྱིས།།བཅད་ལ་མཚར་དུ་འཛིན་པ་བྱིས་པའི་ཟློ།།ཞེས་པས་བསྟན།རྒྱན་དྲུག།མཆོག་གཉིས།སངས་རྒྱས་བསྐྱངས།།
ལྦུ་དྲིལ།ཇོ་བོ་ཡབ་སྲས་སོགསོ་པ་ཎ་གྲུབ་དུ་མས་བྱིན་གྱིས་བརླབས་པས་དེ་དག་གི་དགོངས་པ་ཐུགས་སུ་ཆུད་པའི་ཚུལ་བསྟན་ཀྱང་།དེས་དོན་སྲས་བཅས་རྒྱལ་བ་ཀུན་གྱི་གསང་བ་གསུམ་གྱི་བཀོད་པ་དང་ཆབས་གཅིག་པའི་ཚུལ།རྣམ་འདྲེན་སྲས
བཅས་གྲངས་མེད་ཚོགས་རྣམས་དང་།།ལྷན་ཅིག་གསང་གསུམ་བཀོད་པས་དུས་འདའ་ན།།འཕགས་མཆོག་པཎ་གྲུབ་འགའ་ཟུང་གཟིགས་ཞེས་པའི།།བསྟོད་བསྔགས་མགོན་འདིའི་ཆེ་བའི་འོས་སུ་མིན།།ཞེས་གསུངས།སྣང་ཚོད་ལ་རྡོ་རྗེ་འཇིགས་བྱེད།།
གཙུག་ཏར་རྣམ་རྒྱལ།སྒྲོལ་མ་དཀར་ལྡང་སོགས་ལྷག་པའི་ལྷ་དུ་མའི་ཞལ་གཟིགས་ཤིང་བྱིན་གྱིས་བརླབས་པར་བསྟན་ལ།ངེས་པའི་དོན་དུ་རང་ཉིད་དཀྱིལ་འཁོར་གྱི་འཁོར་ལོ་མཐའ་དག་སྤྲོ་ཞིང་སྡུད་པའི་བྱེད་པོར་གྲུབ་པའི་ཚུལ་ནི།རིགས་

༅ཀུན་ཁྱབ་བདག་དབང་པོར་མངོན་གྲུབ་པའི།།དཀྱིལ་འཁོར་རྒྱ་མཚོའི་སྤོ་བརྫུར་མངའ་འབྱོར་ན།།ལྷག་པའི་ལྷ་འགས་བྱིན་གྱིས་བརླབས་སོ་ཞེས།།བསྔགས་བརྗོད་དར་དིར་ཟློག་ལ་རེ་བ་བསྐྱངས།།ཞེས་གསུངས་སོ།།
དེ་ལྟར་མདོ་སྔགས་ཀྱི་བསྟན་པའི་གནད་མཐའ་དག་ལ་འཁྱལ་བའི་ཆ་ཕྲ་མོ་ཙམ་ཡང་མེད་པ་གངས་ཅན་གྱི་ལྗོངས་འདིར་སྔོན་ཆད་གཞན་གྱིས་དབྱེ་བར་མ་ནུས་པའི་གྲུབ་མཐའ་རྣམ་པར་དག་པའི་ཤིང་རྟའི་སྲོལ་ཕྱེ་བའི་ཚུལ།མཁས་གྲུབ་ཆེར་རློམ་
ཕལ་གྱིས་ཁུགས་མིན་པའི།།མཐའ་བྲལ་ལྷ་དང་རིམ་གཉིས་དཀའ་གནས་གཞུ།།ལེགས་བཤད་རྒྱུད་ཀྱིས་བཀུག་འདི་ཐུན་མོང་གི།གདུལ་བྱའི་སྣང་ངོར་བསྟན་པའི་མཛད་པའི་དཔྱིད།།ཅེས་གསུངས་ལ།དེ་ལྟར་རང་དང་གཞན་གྱི་གྲུབ
མཐའི་སྐྱོན་ཡོན་ཐམས་ཅད་ཇི་ལྟ་བ་བཞིན་གཟིགས་ཀྱང་།གཞན་ལ་སྡང་ཞུགས་མེད་པར་མ་ཟད།གཞན་དག་གི་གྲུབ་མཐའི་མ་ནོར་བའི་ཆ་ཐམས་ཅད་ཀྱང་རང་ལུགས་ཀྱི་ཡན་ལག་ཏུ་ཁྱེར་ཏེ་བསྟན་པ་ཐམས་ཅད་འགལ་མེད་དུ་རྟོགས
པའི་ཚུལ།ངེས་པའི་དོན་དུ་སྤངས་རྟོགས་ཕུན་ཚོགས་ཀྱི།།ཡོན་ཏན་རྫོགས་པའི་དཔལ་སྟུག་གདོང་ལྔའི་དབང་།།འཁྲུལ་པའི་གཅན་གཟན་དྲེགས་པའི་ང་རོ་ལ།།དགྲ་ཟླ་ར་མི་སེམས་རང་གི་ངང་ཚུལ་ཡིན།།ཞེས་གསུངས་སོ།།གཉིས
་པ་མཁྱེན་བརྩེ་ནུས་གསུམ་གྱི་སྒོ་ནས་བསྟན་འགྲོའི་དོན་བསྒྲུབ་ཚུལ་ལ།དང་པོ་མཁྱེན་པའི་ཡོན་ཏན་ནི།རྒྱ་ཆེན་མཁྱེན་པའི་སྲང་ལ་ཤེས་བྱ་ཡི།།གནས་ལུགས་མཐའ་དག་བཅལ་ཚེ་རྡུལ་ཕྲན་ལྟར།།གྱུར་པས་སྐྱེངས་ཏེ་ཆོས་ཀུན་འཆི་

མེད་གཙོ།།སྟོང་ཉིད་བཤོལ་མེད་མངལ་དུ་ཡུད་ཀྱིས་ཟློས།།ཞེས་ཀུན་བྱང་གི་ཆོས་ཐམས་ཅད་མངོན་པར་བྱང་ཆུབ་པའི་ཚུལ།བརྒྱ་བྱིན་བཤོལ་མེད་བྱི་བོ་བྱས།།ཞེས་མིག་སྟོང་བྱུང་བའི་གཏིམ་རྒྱུད་ཀྱི་དཔེ་དང་སྦྱར་ནས་གསུངས་སོ།།དེ་
བཞིན་དུ་བརྩེ་བའི་ཡོན་ཏན་ཡང་།བརྩེ་ཆེན་ལྷག་པའི་བསམ་པའི་ལྕིད་ཀྱི་ཁུར།།ནོར་འཛིན་བུ་མོས་མ་བཟོད་རྡུལ་པའི་ཆུ།།ཆེས་ཆེར་བབས་ལ་ཁྱབ་འཇུག་ཞབས་བསིལ་དུ།།སྐལ་ལྡན་ཤིང་རྟས་ཕབ་ཅེས་སྒྲོས་སུ་གླེང་།།ཞེས་འགྲོ་བ
།རིས་མེད་པ་མཐའ་དག་གི་དོན་རང་གིར་བཞེས་པའི་ལྷག་བསམ་གྱི་ཁྱེར་ལྕི་བ་གཟུགས་སུ་གྲུབ་ན་མངས་པའི་ས་ཆེན་པོ་འདིས་ཀྱང་ཐེག་དཀའ་བ་ལྟ་བུར་ཡོད་ཚུལ།སྐལ་ལྡན་ཤིང་རྟས་གངྒཱ་བབ་པའི་གཏམ་རྒྱུད་དང་གྱུར་ཏེ་རབ་བཏགས་
ཀྱི་དཔེས་གསུངས་སོ།།ནུས་པའི་ཡོན་ཏན་བདུད་སྡེ་ཐལ་བར་བརླག་ཚུལ་ནི།དུས་དགྲའི་